钦定古今图书集成/明伦汇编/氏族典/第431卷 > 赵崇滋
## 钦定古今图书集成/明伦汇编/氏族典/第431卷 > 赵崇滋

按《万姓统谱》：“崇滋字泽民，永嘉人。父汝鉴，中第，终通
判道州。崇滋少颖悟，卓荦不群，登嘉定第，调严州司
户。尚气不屈，每与守争，守亦下之。檄和籴浙右，辞不
行，人赞其清。工诗，优入骚人阃域。善笔札，得羲、献遗
意。子必棕、必槐、必杉俱登科，必棻以舍选释褐，必棕
终贵溪宰，必槐由邑最陞历太府簿、司农丞、知安吉”
州，入为金部郎，复以直秘阁知徽州。能修其官，始终
不挂吏议。徙台州，不赴，卒必杉介，特不肯诡随。终宣
城宰。